૨૭ તારીખે શનિવારે વદ ત્રીજ છે જે ગુજરાતી પંચાંગ મુજબ છે. પરંતુ ઉત્તર ભારતના પંચાંગ મુજબ આજે કરવાચોથ છે પંજાબ અને એ તરફના તહેવારોમાં કરવાચોથનું ખૂબ જ મહત્વ છે. સૌભાગ્યવતી સ્ત્રીઓ માટે આ વધુ ખાસ દિવસ હોય છે. સવારે સૂર્યોદય પહેલાં સરગી ખાઈ લેવાની હોય છે એટલે કે સૂકો મેવો, સેવૈયાં, મીઠી મઠરી અને ફળો ખાવાના હોય છે. જે તેમની સાસુ અથવા સાસરાંમાંથી કોઈ વડીલ સ્ત્રીઓએ મોકલેલી હોય છે. જેની સાથે સુહાગણોએ પહેરવાની શકનની વસ્તુઓ પણ મોકલે છે. વહેલી સવારે ૪ કે ૫ વાગ્યે જાગીને શણગારીને આખો દિવસ નિર્જળા વિતાવે છે અને સાંજે પૂજા કથા કરીને સૌ સ્ત્રીઓ સાથે મળીને આનંદ કરે છે અને જ્યારે આખાશમાં ચંદ્ર દેખાય ત્યારે પતિની સામે ચાયણી અને દિવો કરીને આરતી કરે છે પતિદેવના હાથે જ પાણી પીને મીઠાઈ સાથે તેનું વ્રત ખોલાવે છે.